**PÁLYÁZATI KIÍRÁS**

**hevederzár felszerelésére**

**2022.**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága a …/2022. (V. 24.) döntése alapján pályázatot hirdet

**hevederzár felszerelésének támogatására,**

a Budapest Főváros VII. kerület Erzsébetváros Önkormányzata (a továbbiakban: Önkormányzat) Képviselő-testületének a helyi lakóközösségek és az önkormányzati intézmények részére biztonsági berendezések létesítéséhez nyújtandó támogatásról szóló 29/2013.(V.31.) önkormányzati rendeletében foglaltak szerint az Önkormányzat 2022. évi költségvetésében Otthonvédelmi program címen biztosított forrás terhére.

**Rendelkezésre álló forrás**

A jelen pályázat kiírásakor az Önkormányzat költségvetésében **100.000 Ft,** azaz egyszázezer forint **támogatási keret áll rendelkezésre** a jelen pályázaton résztvevő nyertes pályázók részére.

**A pályázat célja**

A pályázat célja a kerületben élők biztonságérzetének javítása.

**Pályázók köre**

A VII. kerület közigazgatási területén lévő

1. lakások természetes személy bérlői, tulajdonosai,
2. háziorvosi rendelők,
3. a VII. kerület fenntartásában lévő önkormányzati intézmények,

amennyiben még nem rendelkeznek hevederzárral.

**A támogatás formája, mértéke**

**A támogatás** **vissza nem térítendő**, mértéke a pályázó által benyújtott és **a döntéshozó által** **elfogadott pályázati költségvetés** (illetve a megvalósítás után benyújtott, eredetivel egyező számlamásolatok összegének) **legfeljebb 50%**-a lehet, azonban **nem haladhatja meg a 20.000,-Ft-ot.**

Mindennemű többletköltség a pályázót terheli.

**A pályázat benyújtásának módja és helye:**

* **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának.

* **személyesen vagy postai úton:**
* **A pályázat benyújtásának módja**: papír alapon egy példányban, zárt borítékban **személyesen** a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30-tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

A jelzett időpontokon kívül a Polgármesteri Hivatal ügyfélszolgálatain – a 1073 Budapest, Erzsébet krt. 6. alatti Polgármesteri Hivatal épülete ügyfélszolgálat bejáratának bal oldalán létesített ’LEVELEK’ felirat alatti nyílásba bedobással vagy a Budapest VII. kerület Garay u. 5. sz. alatti Polgármesteri Hivatal épületében a porta melletti beadványok fogadására kihelyezett gyűjtőládába bedobással van lehetőség a pályázatot benyújtani. Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

**Postai úton** **postai ajánlott küldeményként** az Önkormányzat címére (1073 Budapest, Erzsébet krt. 6.). **A borítékra kérjük ráírni: „2022. évi hevederzár pályázat**”. Postai feladás esetén, a borítékon szereplő postai bélyegzőn lévő időpont számít a benyújtás időpontjának.

A pályázat Hivatalban történő benyújtása díjmentes.

**A Pályázat benyújtásának határideje:**

* a pályázat benyújtási határideje**:** **2022. augusztus 31. napja 24:00 óra**. A benyújtási határidő elmulasztása jogvesztő.

**A benyújtandó pályázati dokumentumok**:

* tartalomjegyzék,
* kitöltött Pályázati Adatlap (a pályázati kiírás 1. sz. melléklete). A pályázati adatlapon jelezni kell, ha a pályázati kiírást megelőző 6 hónapnál nem régebben vásárolt, felszereltetett hevederzárral kívánnak pályázni. Ebben az esetben a kapcsolódó számlák 1 db hitelesített másolatát és a hevederzár megfelelőségének igazolását is csatolni kell.
* Kialakítandó állapot rajza,
* amennyiben releváns átláthatósági nyilatkozat (a pályázati kiírás 2. sz. melléklete).
* Vállalkozási formában működő háziorvosi rendelő esetén az átláthatósági nyilatkozat melléklet kitöltendő.
* Amennyiben a lakás cég székhelyeként van bejelentve, az átláthatósági nyilatkozat kitöltendő a cégre vonatkozóan.

**A pályázati dokumentáció nem elektronikus úton történő benyújtása esetén annak hitelesítéséül a Pályázati adatlap utolsó oldalát alá kell írni, valamint a nyilatkozatokat is szükséges aláírni, illetve aláírattatni.**

**Hiánypótlás**

A beérkezett pályázatok szabályszerűségi, formai és tartalmi felülvizsgálatra kerülnek, melyet a Hivatal Városüzemeltetési Irodája folyamatosan végez. Szükség szerint hiánypótlásra hívja fel a pályázót az alábbiak szerint:

* A Hivatal Városüzemeltetési Irodája a pályázót a hiánypótlás kézhezvételétől számított **legfeljebb 10 munkanapos hiánypótlási határidő** megjelölésével írásban (tértivevényes levélben, vagy amennyiben releváns hivatali kapun keresztül) hívja fel hiánypótlásra.
* A pályázat **hiánypótlására egy alkalommal van lehetőség** mind a pályázati adatlap, mind pedig a mellé csatolandó dokumentumok tekintetében.
* **A hiánypótlás benyújtásának módja**  **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának.

* **személyesen vagy postai úton:**
* **-** **A hiánypótlás benyújtásának módja**: papír alapon egy példányban kell benyújtani, zárt borítékban **személyesen** a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30 tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

E jelzett időpontokon kívül a Polgármesteri Hivatal ügyfélszolgálatain – a 1073 Budapest, Erzsébet krt. 6. alatti Polgármesteri Hivatal épülete ügyfélszolgálat bejáratának bal oldalán létesített ’LEVELEK’ felirat alatti nyílásba bedobással vagy a Budapest VII. kerület Garay u. 5. sz. alatti Polgármesteri Hivatal épületében a porta melletti beadványok fogadására kihelyezett gyűjtőládába bedobással lehet benyújtani a hiánypótlást. Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

**Postai úton** **postai ajánlott küldeményként** az Önkormányzat címére (1073 Budapest, Erzsébet krt. 6.). **A borítékra kérjük ráírni: „2022. évi hevederzár pályázat hiánypótlás**”. Postai feladás esetén, a borítékon szereplő postai bélyegzőn lévő időpont számít a benyújtás időpontjának. Az át nem vett hiánypótlási felhívás esetén a kézbesítés általános szabályai szerint beáll a kézbesítési vélelem.

**Pályázat elbírálása, döntés**

* A döntés-előkészítési munkákat a Hivatal Városüzemeltetési Irodája végzi.
* A pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága (veszélyhelyzet idején Budapest Főváros VII. kerület Erzsébetváros Önkormányzata Polgármestere) bírálja el a pályázat benyújtási határidejét követően.
* **Az értékelés szempontjai,** haaz Önkormányzat tárgyévi költségvetésében rendelkezésre álló keretösszeget a beadott pályázatok szerinti támogatási igény meghaladja:

A pályázatok *beérkezési sorrend*je. (A hiánypótlást igénylő pályázatok esetén a sikeres hiánypótlás időpontja lesz az irányadó).

Azonos beérkezési időpont esetén:

a) 50 % vagy nagyobb önrész vállalása,

b) a pályázat költségvetése értékében a pályázat kiírását megelőzően 6 hónapnál nem régebben megvásárolt és felszerelésre került hevederzár megléte és ennek számlával történő igazolása.

A döntéshozó döntése alapján a támogatás mértéke kevesebb is lehet az igényelt támogatás összegénél.

**A pályázat elutasításra kerül, ha**

* a pályázat nem a benyújtásra meghatározott határidőn belül került benyújtásra,
* a pályázó nem a pályázati kiírásban meghatározott lehetséges támogatást igénylői körbe tartozik,
* a pályázat nem az előírt módon pl. e-mailben került benyújtásra,
* a hiánypótlás nem, hiányosan vagy késedelmesen történt,
* vállalkozási formában működő háziorvosi rendelő esetén, ha nem kerül igazolásra, hogy a pályázó átlátható szervezetnek minősül az államháztartásról szóló 2011. évi CXCV. törvény 1. § 4. pontja és 50. § (1) bekezdés c) pontja szerint.
* ha a lakásban vállalkozás működik.
* A pályázatok elbírálásának tervezett határideje: **2022. december 31.**
* **A pályázó a döntéssel szemben jogorvoslattal élhet** a döntés kézhez vételétől számított 10 munkanapon belül.
* **A jogorvoslati kérelem benyújtásának módja:**
* **postai úton** **postai ajánlott küldeményként** feladni az Önkormányzat címére (1073 Budapest, Erzsébet krt. 6.) egy példányban. A borítékra kérjük ráírni: **„2022. évi hevederzár pályázat jogorvoslati kérelem”.**

Postai feladás esetén, a borítékon szereplő postai bélyegzőn lévő időpont számít a benyújtás időpontjának. Vagy

* **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának. Vagy

* **személyesen:**

A Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30-tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

E jelzett időpontokon kívül a Polgármesteri Hivatal ügyfélszolgálatain – a 1073 Budapest, Erzsébet krt. 6. alatti Polgármesteri Hivatal épülete ügyfélszolgálat bejáratának bal oldalán létesített ’LEVELEK’ felirat alatti nyílásba bedobással vagy a Budapest VII. kerület Garay u. 5. sz. alatti Polgármesteri Hivatal épületében a porta melletti beadványok fogadására kihelyezett gyűjtőládába bedobással, zárt borítékban.

A zárt borítékra kérjük ráírni: **2022. évi hevederzár pályázat jogorvoslati kérelem.**

Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

* A jogorvoslati kérelemről való döntést a Hivatal Városüzemeltetési Irodája készíti elő.
* A jogorvoslati kérelemről a Városüzemeltetési Bizottság dönt.

**A pályázat lebonyolításának módja:**

A Hivatal a döntés meghozatalától számított 15 napon belül írásban (tértivevényes levélben vagy elektronikusan hivatali kapun keresztül) értesíti a pályázókat a pályázat eredményéről.

A pályázattattal kapcsolatos döntések a [www.erzsebetvaros.hu](http://www.erzsebetvaros.hu) honlapon is közzétételre kerülnek.

A nyertes pályázókkal **támogatási szerződést köt az Önkormányzat.**

**A nyertes pályázónak nyilatkoznia kell** a folyószámla-tulajdonos nevéről, a számlavezető pénzintézet nevéről és a folyószámla számáról, amelyre a támogatást igényli. Amennyiben nem rendelkezik a Nyertes pályázó folyószámlával, nyilatkoznia kell arról, hogy a támogatás összegét nevére és lakcímére postai úton kéri kézbesíteni.

E nyilatkozatok a támogatási szerződés mellékletét képezik majd.

A pályázóknak a szerződés tervezet megküldésétől, illetve a tervezet elkészültéről szóló értesítés kézhezvételétől számított 30 napos jogvesztő határidő áll rendelkezésére a szerződés tervezet elfogadására, azaz aláírására.

Eredményes pályázat esetén **a támogatási szerződés csak akkor köthető meg**, **ha a nyertes** **pályázó az önrészt igazolja**.

A pályázó az elnyert **pénzbeli** **támogatást** a vele kötött **támogatási szerződésben**, valamint jelen pályázati kiírásban meghatározott feltételek szerint használhatja fel.

A pályázattal történő **elszámolás**, illetve a számlák benyújtásának **határideje** a megkötött támogatási szerződés pályázó részéről történő kézhezvételtől számított 120. nap.

A pályázati **támogatás folyósítására** az elszámolást követően kerülhet sor.

A támogatás utólag, a pályázó által bemutatott eredetivel egyező, a Hivatal szakmailag illetékes irodája (továbbiakban: Iroda) által elfogadott számlamásolat és összeg alapján kerül folyósításra. A Hivatal a támogatás folyósítását megelőzően a berendezés megvalósítását (működőképességét) a helyszínen ellenőrizheti. A pályázó a helyszíni ellenőrzést köteles lehetővé tenni.

Amennyiben megállapítást nyer, hogy a pályázó a hatásos védelemre alkalmatlan hevederzárat szereltetett fel, vagy a felszerelés nem szakszerűen történt, a támogatás nem folyósítható.

Amennyiben a pályázat nyertese a számlák és a megfelelőségi igazolás benyújtására nem képes a támogatási szerződésben meghatározott határidőben, a határidő lejártát megelőzően írásban **kezdeményezheti a határidő legfeljebb 60 nappal történő meghosszabbítását**.

* **E kérelem benyújtásának módja:**
* **postai úton** **postai ajánlott küldeményként** feladni az Önkormányzat címére (1073 Budapest, Erzsébet krt. 6.) egy példányban. A borítékra kérjük ráírni: **„2022. évi hevederzár pályázat elszámolási határidő meghosszabbítása iránti kérelem”.**

Postai feladás esetén, a borítékon szereplő postai bélyegzőn lévő időpont számít a benyújtás időpontjának.

* **elektronikusan:**

*a* <https://epapir.gov.hu> *(hivatali elérhetőség rövid név: BPVIIPH, KRID kód:*500127390)

A levélhez kérjük csatolni a pályázat benyújtásához szükséges dokumentumokat - lehetőleg pdf formátumban, - amelynek kérjük szíves hitelesítését az Azonosításra Visszavezetett Dokumentumhitelesítés (AVDH) szolgáltatással.

Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának. Vagy

* **személyesen:**

papír alapon, zárt borítékban a Polgármesteri Hivatal Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5. ) hivatali időben. Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30 tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

E jelzett időpontokon kívül a Polgármesteri Hivatal ügyfélszolgálatain – a 1073 Budapest, Erzsébet krt. 6. alatti Polgármesteri Hivatal épülete ügyfélszolgálat bejáratának bal oldalán létesített ’LEVELEK’ felirat alatti nyílásba bedobással vagy a Budapest VII. kerület Garay u. 5. sz. alatti Polgármesteri Hivatal épületében a porta melletti beadványok fogadására kihelyezett gyűjtőládába bedobással.

A zárt borítékra kérjük ráírni: **2022. évi hevederzár pályázat elszámolási határidő meghosszabbítása iránti kérelem.**

Ebben az esetben az irat Polgármesteri Hivatal általi érkeztetésének időpontja számít a benyújtás időpontjának.

* A kérelemről a Városüzemeltetési dönt.
* Amennyiben a nyertes pályázó nem tartja be a támogatási szerződésben meghatározott elszámolási határidőt, jogosultsága a támogatásra a szerződésszegés miatt megszűnik.

**A Pályázati kiírás és mellékletei (1. sz. melléklet a pályázati adatlap) az alábbi módokon szerezhetőek be:**

Letölthetőek az Önkormányzat honlapjáról ([www.erzsebetvaros.hu](http://www.erzsebetvaros.hu)), vagy átvehetőek Budapest Főváros VII. Kerület Erzsébetvárosi Polgármesteri Hivatal (a továbbiakban: Hivatal) Ügyfélszolgálatain (Budapest VII. kerület Erzsébet krt. 6. vagy Budapest VII. kerület Garay utca 5.). Az Ügyfélszolgálatok nyitvatartása megegyezik a hivatali ügyfélfogadással. Hétfőnként 13:30 tól 18:00 óráig, szerdánként 8:00 órától 12:00 óráig, majd 13:00 órától 16:30-ig. Péntekenként pedig 8:00 órától 12:00 óráig.

A pályázati dokumentáció díjmentes.

A pályázati kiírásban nem szabályozott kérdésekben a helyi lakóközösségek és az önkormányzati intézmények részére biztonsági berendezések létesítéséhez nyújtott támogatásról szóló 29/2013. (V.31.) önkormányzati rendeletben foglaltak irányadók. **A rendelet** az Önkormányzat honlapján ([www.erzsebetvaros.hu](http://www.erzsebetvaros.hu)) megtekinthető és letölthető.

A pályázattal kapcsolatban további felvilágosítást ad hivatali munkaidőben a Hivatal Városüzemeltetési Irodájának munkatársa Rutkai Noémi a +36-1-462-3225-ös telefonszámon, vagy kérdéseiket elküldhetik a [varosuzemeltetes@erzsebetvaros.hu](mailto:varosuzemeltetes@erzsebetvaros.hu) e-mail címre.

A pályázaton részt vevő hozzájárulását adja, hogy a pályázati eljárás során rögzített személyes adatait az Európai Parlament és a Tanács 2016/679 számú rendeletének (a továbbiakban: GDPR) valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseit betartva, a pályázatot kiíró, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

A pályázó tudomásul veszi, hogy az Infotv. 1. számú melléklete alapján a pályázatok alapvető adatai és a pályázatok eredménye az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) nyilvánosságra kerülnek.

Nyertes pályázó tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

Budapest, 2022.

Sáli Annamária

bizottsági elnök